పొపాయ్
పొపాయ్ అనే నావికుడు కామిక్ స్ట్రిప్స్‌లోనూ, ఆనిమేటెడ్ చిత్రాలలోనూ అంతే కాక అనేక టెలివిజన్ ప్రదర్శనలలోనూ కనపడే ఒక కాల్పనిక కథానాయకుడు. అతనిని సృష్టించినది, ఎల్జీ క్రిస్లర్ సెగర్, అతను మొదటిసారి 1929 జనవరి 17న కింగ్ ఫీచర్స్ అనే దినపత్రికలోని థింబుల్ థియేటర్" అనే కామిక్ స్ట్రిప్‌లో (కామిక్ స్ట్రిప్స్ = పత్రికలలో కనపడే కార్టూన్ కథలు) కనపడ్డాడు. పొపాయ్" ఇప్పుడు కార్టూన్ కథ యొక్క టైటిల్ కూడా అయ్యాడు.
జార్జ్ స్టబ్స్
1770లో జోషియా వెడ్జ్‌వుడ్ అనే పింగాణీ పాత్రలు చేసి ప్రావీణ్యం గావించిన వ్యక్తితో స్టబ్స్‌కు స్నేహం కుదిరింది. పింగాణీ పాత్రలపై ఎనామిల్ రంగులను ప్రయోగాత్మకంగా ఉపయోగించి ఒక కొత్త శైలికి నాంది పలికాడు. 1790 లో ప్రిన్స్ ఆఫ్ వేల్స్ తన రాచరికపు ఠీవిని ప్రదర్శింపజేసే చిత్రాలను స్టబ్స్ చేత వేయించుకున్నాడు. ఇతనికి 80 సంవత్సరాల వయస్సు వరకూ శరీర ధారుడ్యం తగ్గలేదు. చిత్రకళపై వయస్సు ఏ ప్రభావం చూపలేదు. మనిషి, పులి, కోడి ఈ మూడు జీవజాలలో కనిపించే కొన్ని సమాంతరమైన కండర నిర్మాణాలపై పరిశోధనాత్మకమైన చిత్రకళా ప్రయోగాన్ని చేయదలచి ఈ విషయమై 15 ఫలకాలు, 125 రేఖాచిత్రాలు, నాలుగు వ్రాత సంపుటాలు వ్రాశాడు. అయితే ఈ ప్రయోగం పూర్తి కాకుండానే ఇతను మరణించాడు.